Joi, 21 martie, precipitaţiile apar îndeosebi în jumătatea estică, iar temperaturile vor fi cuprinse între 5 și 16 grade.
În Dobrogea și Bărăgan vântul va fi activ şi o să plouă. Temperaturile ajung la 10 grade, potrivit Știrileprotv.
În Moldova sudică și nordul Munteniei vin câţiva stropi de ploaie şi o să cadă şi puţină lapoviţă. Vântul va fi insistent. Temperaturile ajung la 9 grade.
În jumătatea nordică a Moldovei și în Bucovina apar precipitaţii sub formă de ploaie sau lapoviţă, iar la munte o să ningă slab. Temperaturile ajung la 8 grade.
În nordul Transilvaniei și Maramureș va fi o vreme bună, cu soare în cea mai mare parte a zilei. Temperaturile ajung la 13 grade.
În vestul țării condiţiile de ploaie sunt foarte reduse. Vor fi 15 grade în Timișoara.
În Transilvania vor fi ceva precipitaţii: ploi sau lapoviţă în zonele mai joase şi ninsori la munte. Temperaturile ajung până la 12 grade.
În Oltenia domină atmosfera însorită. Temperaturile ajung la 16 grade.
În sudul României se înnorează, iar în estul Munteniei apar şi ceva ploi trecătoare. Temperaturile ajung până la 14 grade.
În București se înnorează din când în când şi poate că o să mai picure trecător. Maximele vor ajunge până la 12 grade, iar la noapte vor fi 2 grade.